Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: kiegészített 1991. évi XXV. törvény 27. §-ának (3) — a II/2.
Paragraph Index: 817

6. A Felek megállapodnak abban, hogy a jelen Jegyzőkönyv aláírását követően a bérbeadók gondoskodnak a tulajdonukban lévő ingatlanok teljes felújításáról — a funkcionális igényeknek megfelelően, az előzetesen egyeztetett és kölcsönösen elfogadott műszaki tervek alapján. A bérbeadó kötelessége a tulajdonát képező épület szerkezeteinek (falak, födémek, homlokzat, tető), valamint épületgépészeti hálózatának (szellőzés, fűtés, víz, csatorna, gáz, villany) felújítása és működőképes állapotának fenntartása. A bérlő kötelezettsége — a használat során — a helyiségek belső kiképzésének, beépített vagy tartósan a falhoz rögzített berendezéseinek és szerelvényeinek igény szerinti felújítása és karbantartása, illetve ezek költségeinek viselése.

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes